Uche Ogah

Uchechukwu Sampson Ogah (an haife shi 22 Disamba 1969) tsohon ƙaramin ministan ma'adinai da ƙarafa na Najeriya ne. Babban hamshaƙin ɗan kasuwa, mai saka jari kuma mai taimakon jama'a, Ogah shi ne shugaban kamfanin Master Energy Group, wani kamfani mai rassa sama da 15 a masana'antu daban-daban, daga ciki akwai Masters Energy Oil and Gas Ltd. Ogah ya na riƙe da babbar lambar girmamawa ta Najeriya, ta Jami'in Hukumar Neja (OON) da kuma ta (Commander of the Order of Niger) (CON)."The 2014 National Award List" , ThisDayLive, 29 September 2014 Tsohon shugaban ƙasa Muhammadu Buhari ne ya zaɓe shi a matsayin minista, daga bisani kuma aka naɗa shi ƙaramin ministan ma’adinai da ƙarafa a ranar Laraba, 21 ga Agusta, 2019, alokacin mulkin Buharin. 

 Rayuwar farko da ilimi 
An haifi Ogah ga Cif Wilson, mai kula da sha'anin tsafta kuma ma’aikacin layi dogo, yayi ritaya daga Ezinne Pauline Ogah na Onuaku Uturu, ƙaramar hukumar Isuikwuato ta jihar Abia. 

 Rayuwar iyali da aiki 
Ogah ya auri Ngozi Sabina Ogah, wata mai sharhi kan harkokin kudi. Ogah ya kwashe shekaru 10 yana harkar banki. Ya fara da hidimar matasa ta kasa a NAL Bank PLC. Bayan haka, ya sami cikakken aiki a bankin (All States Trust Bank) kuma ya kwashe kimanin shekaru biyu a bankin kafin ya koma Bankin Zenith a shekarar 1997, inda ya kai matsayin Mataimakin Janar Manaja (AGM) kafin ya yi murabus a 2007.

 Tallafi
An ce ya samar da wutar lantarki a ƙauyukan Uturu, ya gina wa al’umma gidaje masu karimci, sannan ya gina babban ɗakin taro da ka iya daukar mutane 5,000 alokacin ɗaya, a jami’ar jihar Abia (ABSU) Uturu.

 Siyasa 
Ogah ya tsaya takarar gwamnan jihar Abia, sau uku, na farko a ƙarƙashin jam’iyyar Peoples Democratic Party da kuma jam’iyyar All Progressives Congress mai mulki.

Tsohon Shugaban ƙasa Muhammadu Buhari ne ya miƙa sunan Ogah a matsayin minista a ranar 23 ga Yuli, 2019 tare da wasu mutane 42 da aka naɗa. A lokacin da yake tantance sanatoci a ranar 24 ga watan Yulin shekarar, ya bayyana tsare-tsarensa kan yadda zai yi aiki a kan matatun Najeriya da kuma tsare-tsarensa na farashin kuɗin Najeriya. Majalisar dattijai ta tabbatar da Ogah a matsayin minista a ranar 30 ga Yulin wannan shekara kuma a ranar 21 ga Agusta, 2019 aka tabbatar da kuma rantsar da shi a matsayin ƙaramin ministan ma’adinai da ƙarafa.

Manazarta

Hanyoyin haɗi na waje

hubfactoryblog.com 

Category:Rayayyun mutane
Category:Haifaffun 1969